open-index/open-wikipedia-markdown huggingface dataset:
כמה אירוני

"**כמה אירוני**" הוא סינגל חמישי מתוך האלבום תפתח חלון של הזמרת-יוצרת הישראלית ריטה, שיצא לאור בנובמבר 1999. השיר נכתב והולחן על ידי שלמה ארצי ועובד על ידי משה לוי ולואי להב.

## רשימת השמעה

## מיקומי שיא

## קישורים חיצוניים

* 
* 
* לדף השיר באתר הספרייה הלאומית

## הערות שוליים

קטגוריה:שירי ריטה
קטגוריה:שירים בעברית
קטגוריה:סינגלים בהוצאת הליקון
הונדה N-WGN

**הונדה N-WGN** (באנגלית: **Honda N-WGN**) היא מכונית סופרמיני המוגדרת בקטגוריית כלי הרכב ביפן "Kei car" 
מתוצרת יצרנית הרכב היפנית **[[הונדה]]** אשר מיוצרת משנת 2013 ביפן.

## "הונדה N-WGN"

* 5 דלתות - האצ'בק.
* מנוע קדמי.
* מנוע בנזין.
* סוגי הנעות: הנעה קדמית 4x2, הנעה כפולה 4x4.

### דורות
* דור ראשון (JH1/JH2) - יוצר מנובמבר 2013 - יולי 2019.
* דור שני (JH3/JH4) - מיוצר מאוגוסט 2019.

## תמונות

קובץ: Honda N-WGN Custom front - Tokyo Motor Show 2013.jpg| הונדה N-WGN, שנת 2013 (דור ראשון)
קובץ: Honda N-WGN Custom SS Package (DBA-JH1) rear.jpg| הונדה N-WGN (דור ראשון)
קובץ:Honda N-WGN Custom SS Black Style Package (DBA-JH1) front.jpg | הונדה N-WGN (דור ראשון)
קובץ:Honda N-WGN G (JH1) rear.JPG | הונדה N-WGN (דור ראשון)
קובץ: Honda N-WGN Custom SS Package (DBA-JH1) interior.jpg| הונדה N-WGN - מבט לתא הנהג ולוח מחוונים (דור ראשון)


קובץ:Honda N-WGN G・Honda SENSING (DBA-JH3) front.jpg | הונדה N-WGN (דור שני)
קובץ:Honda N-WGN Custom L・Honda SENSING (DBA-JH3).jpg | הונדה N-WGN (דור שני)
קובץ:Honda N-WGN Custom L Turbo Honda SENSING 2WD (DBA-JH3) rear.jpg | הונדה N-WGN (דור שני)
קובץ:Honda N-WGN L・Honda SENSING (DBA-JH3) front.jpg| הונדה N-WGN (דור שני)
קובץ: Honda N-WGN Custom L・Turbo Honda SENSING (DBA-JH3) interior.jpg| הונדה N-WGN - מבט לתא הנהג ולוח מחוונים (דור שני)


## ראו גם
* הונדה
* הונדה N-Van
* הונדה N-One
* הונדה N360

## קישורים חיצוניים

* 
* 

## הערות שוליים

קטגוריה:מכוניות סופרמיני
N-WGN
קטגוריה:דגמי מכוניות שהושקו ב-2013
קטגוריה:כלי רכב יפניים
קטגוריה:כלי רכב מסוג קיי
תגיד את זה

"**תגיד את זה**" הוא סינגל של רמי קלינשטיין בדואט עם ריטה מתוך אלבומו "תגיד את זה", שיצא לאור בינואר 2000. השיר נכתב והולחן על ידי רמי קלינשטיין ועובד על ידי רמי קלינשטיין ואלון הלל.

בשנת 2001 בסיבוב ההופעות "ריטה רמי - המופע המשותף" הופיעו עם השיר וגם תועד על אלבום הופעה שיצא בהמשך.

## מיקומי שיא

## קישורים חיצוניים

* 
* 

* לדף השיר באתר הספרייה הלאומית

## הערות שוליים

קטגוריה:שירי ריטה
קטגוריה:דואטים
קטגוריה:שירים בעברית
קטגוריה:שירים שהולחנו על ידי רמי קלינשטיין
קטגוריה:סינגלים שהגיעו למקום הראשון בישראל
חתול נמרי סונדי

**חתול נמרי סונדי** (שם מדעי: *Prionailurus javanensis*) הוא מין של חתול מהסוג חתול נמרי אשר נחשב בעבר לתת-מין של חתול נמרי בנגלי, אך הופרד. חתול זה מצוי בטבע בדרום-מזרח אסיה רק באיים של אינדונזיה ומלזיה: בורנאו, סומטרה, ג'אווה ובאלי וגם בחלק מהפיליפינים.
## מאפיינים
חתול נמרי סונדי דומה בגודלו לחתול הבית אך בעל דמיון לנמר, עם חברבורות עגולות חומות-אפורות מעל פרווה בהירה ומעט כתומה, הבטן לבנה ועליה כתמים דמויי-מלבן כהים. הראש שטוח מעט ובעל עיניים גדולות וירוקות הרואות באפלה. הוא בעל רגליים דקות וזנב שאורכו כמחצית מאורך הגוף ועליו פסים שחורים-לבנים.

משקלו של חתול נמרי סונדי נע בין 0.55 ל-3.8 ק"ג, אורכו 38.8-66 ס"מ, כאשר הזנב מהווה כ-40-60% מאורך זה.

חתול זה נמצא בסיכון בטבע עקב ציד בלי חוקי. עם זאת, עדיין לא ידוע כמה חתולים כאלה חיים.

## תת-מינים
**Prionailurus javanensis javanensis*
**Prionailurus javanensis sumatranus*

## קישורים חיצוניים

קטגוריה:טקסונים שתוארו בידי אנסלם גאייטאן דמארה
קטגוריה:חתולים קטנים
קטגוריה:סומטרה: יונקים
קטגוריה:בורנאו: יונקים
קטגוריה:בעלי חיים שתוארו ב-1816
קטגוריה:ג'אווה: יונקים
מועדון המאפים הטובים

**מועדון המאפים הטובים** היא סדרת טלוויזיה ישראלית חינוכית לילדים, המשודרת בערוץ ניק ג'וניור למנויי HOT.

## עלילה
בכל פרק, גילי בא לבקר ומיקי שמו מארחים ילדים ב"מועדון המאפים הטובים", עם סיפורים, משחקים, והמון הפתעות. בעונה השנייה למדו על מדינות שונות בעולם.

## דמויות
*גילי ורנר - גילי בא לבקר (עונות 1–2)
*מיקי שמו - מיקי (עונות 1–2)
*הילה סורג'ון פישר - מרגלית (עונה 1)
*נירית אהרוני שוויצר - מיקה (עונה 1)
*גאיה באר גורביץ' - טופי (עונה 2)
*יונתן גרופר - מרציפן (עונה 2)

## פרקים
### עונה ראשונה

### עונה שנייה

## קישורים חיצוניים
*
*מועדון המאפים הטובים, הוט
*מועדון המאפים הטובים - פיצה - ניק ג'וניור
קטגוריה:סדרות טלוויזיה ישראליות שעלו לשידור בשנת 2012
קטגוריה:סדרות טלוויזיה ישראליות לילדים
קטגוריה:ניק ג'וניור: תוכניות וסדרות
קטגוריה:תוכניות בישול
S'il suffisait d'aimer

***S'il suffisait d'aimer*** (באנגלית: ***If Only Love Could Be Enough***) הוא אלבום האולפן השישה עשר של הזמרת הקנדית סלין דיון. האלבום יצא לאור על ידי חברת התקליטים קולומביה רקורדס ב-7 בספטמבר 1998. מתוך האלבום יצאו חמישה סינגלים בסך הכול.

עם יציאתו נכנס האלבום אל המקום הראשון במצעד האלבומים של קוויבק.

## רקע והפקה
האלבום הופק על ידי ז'אן-ז'אק גולדמן ואריק בנזי, אשר הפיקו עבור דיון גם את אלבומה השלושה עשר D'eux, שיצא לאור בשנת 1995. כל שירי האלבום הופקו על ידי ז'אן-ז'אק גולדמן ואריק בנזי, ורובם נכתבו על ידי שניהם גם כן.

## הצלחה מסחרית
האלבום זכה להצלחה מסחרית בינלאומית כאשר כבש את פסגת מצעד האלבומים שבצרפת, תוך שנמכר שם בלמעלה מ-1.7 מיליון עותקים. בקנדה קיבל האלבום את תואר הפלטינה המרובעת על מכירות של למעלה מחצי מיליון עותקים, תוך שבארצות הברית נמכר בלמעלה מ-100,000 עותקים. בבריטניה קיבל האלבום את תואר הזהב על מכירות של למעלה מ-100,00 עותקים גם כן, אך במצעד האלבומים הבריטי הגיע אל המקום ה-17 בלבד.

בדצמבר 2014, נודע כי האלבום נמכר בלמעלה מ-120,000 עותקים בגרמניה. במצעד האלבומים של המדינה הצליח להגיע אל המקום ה-11. בבלגיה הצליח האלבום להגיע אל המקום הראשון במצעד האלבומים, תוך שנמכר שם בלמעלה מ-100,000 עותקים. בשווייץ זכה האלבום להצלחה רבה כאשר הגיע אל המקום הראשון במצעד האלבומים של המדינה. בשנת 2014, העניק איגוד תעשיית ההקלטות השווייצרי את תואר הזהב לאלבום, על מכירות של למעלה מ-100,000 עותקים במדינה.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי סלין דיון
קטגוריה:אלבומים בצרפתית
קטגוריה:אלבומים שהופקו על ידי אריק בנזי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי יהלום בצרפת
קטגוריה:אלבומי חברת אפיק רקורדס
קטגוריה:אלבומי חברת קולומביה רקורדס
ארתור דלאלויאן

**ארתור דלאלויאן** (ברוסית: **Артур Грачьевич Далалоян** נולד ב-26 באפריל 1996) הוא מתעמל רוסי. הוא אלוף העולם בקרב רב לשנת 2018, אלוף העולם בתרגיל קרקע לשנת 2018, וסגן אלוף העולם לשנת 2019, אלוף אירופה בתרגיל קרקע לשנת 2019, ופעמיים אלוף אירופה בשולחן קפיצות (2017-2018) ופעמיים אלוף רוסיה בקרב רב (2017–2018).

## חיים אישיים
דלאלויאן החל להתעמל בגיל שש, בעודו מתגורר בעיר נובוסיבירסק. שנה לאחר מכן, עברה משפחתו למוסקבה והוא החל להתאמן אצל אלכסנדר קלינין.

במרץ 2019 דלאלויאן הציע נישואין לבת זוגו, אולגה. השניים ילדו בת בכורה ב-16 באוגוסט 2019.

## קריירה
### נוער
דלאלויאן זכה במדליית ארד בקרב רב באליפות רוסיה לנוער בשנת 2013. באותה שנה הוא התחרה בג'ימנסיאדה  שהתקיימה בברזיליה וזכה בזהב קבוצתי עם נבחרת רוסיה. דלאלויאן זכה בשתי מדליות זהב במכשירים: טבעות ושולחן קפיצות, מדליית כסף בתרגיל המתח ומדליית ארד בקרב רב.

דלאלויאן הופיע בתחרות הבינלאומית הגדולה הראשונה שלו בשנת 2014 באליפות אירופה לנוער. בתחרות זו הוא זכה במדליית כסף בתחרות הקבוצתית והעפיל לגמר במכשירים: טבעות ושולחן קפיצות.

### בוגר
בשנים 2015 ו-2016, דלאלויאן התמודד באליפות רוסיה. אך לא נבחר כחבר רשמי או כמחליף בנבחרת הרוסית שהשתתפה באולימפיאדת ריו. בדצמבר 2016 הוא זכה במדליית זהב בקרב רב בגביע וורונין.

בשנת 2017, הוכתר דלאלויאן לאלוף רוסיה בקרב רב. לאחר מכן, הוא התמודד באליפות אירופה, בה הוכתר כסגן אלוף אירופה בקרב רב, אחרי אולג ורניאייב שזכה במדליית הזהב. הוא זכה במדליית זהב בתרגיל שולחן הקפיצות. באוגוסט 2017, דלאלויאן התמודד בגביע הרוסי שהתקיימה ביקטרינבורג. בתחרות זו הוא זכה במדליית זהב בתחרות הקבוצתית, בתחרות הקרב רב הוא סיים במקום הרביעי. בגמרי המכשירים הבודדים, דלאלויאן זכה במדליית זהב בשולחן קפיצות, עם תוצאה זהה למתעמל ניקיטה נגורני, ובשתי מדליות כסף במכשירים המקבילים והקרקע.

בשנת 2018 דלאלויאן הוכתר לאלוף העולם בקרב רב. הוא היה למתעמל הרוסי הראשון שהשיג תואר זה מאז 1999, כאשר ניקולאי קריוקוב זכה בתואר. דלאלויאן היה הראשון שניצח באליפות העולם בשובר שיויון. הוא סיים את הקרב רב עם תוצאה של 87.598 נקודות, זהה למתעמל הסיני, שיאו רואוטנג. לאחר שנבדקו התוצאות בהתאם לחוקי שובר שיויון בהם מורידים את התוצאה הנמוכה ביותר, זכה דלאלויאן בתואר אלוף העולם. בגמרי המכשירים זכה דאלויאן במדליית זהב בתרגיל הקרקע, במדליית כסף בשולחן קפיצות ומדליית ארד בתרגיל המקבילים. הוא גם זכה בפרס הלונגינס לאלגנטיות.

בשנת 2019 הוא הוכר כסגן אלוף אירופה וסגן אלוף העולם בקרב רב. כמו כן, דלאלויאן זכה עם נבחרתו במדליית זהב בתחרות הקבוצתית, לראשונה מאז פירוק ברית המועצות.

## קישורים חיצוניים

* אארתור דלאלויאן באתר sportgymrus.ru 

## הערות שוליים

קטגוריה:מתעמלים רוסים
קטגוריה:מתעמלים באולימפיאדת טוקיו (2020)
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1996
מסיבת יצירה

**מסיבת יצירה** היא תוכנית טלוויזיה ישראלית לילדים המשודרת בערוץ ניק ג'וניור.

## עלילה
בכל פרק מלמדות המנחות שי-יה ומור את הצופים להכין יצירות מסוגים שונים הקשורים לנושא הפרק.

בעונה הראשונה ובעונה השנייה לימדו שי-יה ומור את הצופים להכין יצירות מסוגים שונים.

בעונה השלישית לימדו שי-יה ומור את הצופים איך להכין יצירות למסיבות יום הולדת. במהלך כל העונה הן מזמינות את חברותיהן מהכיתה/ מהגן ומראות יותר מדבר אחד אותו אפשר להכין.

בעונה הרביעית הצטרפו להנחיה שירה וגילי, ויחד עם שי-יה ומור לימדו את הצופים איך להפוך את החדר למושלם.

בעונת החגים לימדו שי-יה ומור את הצופים להכין יצירות הקשורות לחגי ישראל.

בעונה החמישית לימדו שי-יה ומור את הצופים להכין מאכלים יפים, יצירתיים וטעימים, והזמינו חברים למסיבה בדוכן החדש שלהן.

## מנחים
* מור עזריה (עונות 1–5)
* שי-יה פישר (עונות 1–5)
* שירה שלם (עונה 4)
* גילי נימני (עונה 4)

## סקירת הסדרה

## ספיישלים

## פרקים
### עונה 1

### עונה 2

### עונה 3

### עונה 4

### עונה 5

## פרקי הספיישל
### ספיישל חגים

### ספיישל אלכוג'ל

### ספיישל חגים בדוכן

## קישורים חיצוניים
*
קטגוריה:תוכניות טלוויזיה ישראליות לילדים
קטגוריה:תוכניות טלוויזיה ישראליות שעלו לשידור בשנת 2017
קטגוריה:ניק ג'וניור: תוכניות וסדרות
קטגוריה:קצרמר טלוויזיה
בנו מויסביץ'

ממוזער|בנו מויסביץ' ב־1920
**בנו מויסביץ**' (באנגלית: **Benno Moiseiwitsch** CBE; 22 בפברואר 1890 – 9 באפריל 1963) היה פסנתרן יהודי־בריטי יליד אוקראינה.

## חייו
מויסביץ' נולד באודסה שבאימפריה הרוסית (כיום באוקראינה), והחל את לימודיו בגיל שבע אצל דמיטרי קלימוב באקדמיה למוזיקה של אודסה. הוא זכה בפרס אנטון רובינשטיין בגיל תשע. בהמשך למד אצל תאודור לשטיצקי בווינה בשנים 1904 עד 1908, אחר הצטרף למשפחתו באנגליה, והופיע שם לראשונה ברדינג בשנת 1908. הופעת הבכורה שלו בלונדון התקיימה כעבור שנה. הוא סייר בארצות הברית, אוסטרליה, הודו, יפן ודרום אמריקה. יוזף הופמן, מנהל מכון קרטיס למוזיקה, הזמינו להורות במכון בשנת 1927. בהמשך השתקע באנגליה וקיבל אזרחות בריטית ב־1937.

מויסביץ' עוטר בתואר מפקד מסדר האימפריה הבריטית (CBE) בשנת 1946, על תרומותיו המתמידות במהלך מלחמת העולם השנייה, כאשר הופיע במאות רסיטלים לפני חיילים וארגוני צדקה.

הוא נשא לאישה את דייזי קנדי, כנרת קונצרטים אוסטרלית, ונולדו להם שתי בנות. מנישואיו השניים יש לו בן.

## סגנון נגינתו
מויסביץ' נודע בעיקר בפרשנויותיו לרפרטואר מתקופת הרומנטיקה המאוחרת, בייחוד יצירות של סרגיי רחמנינוב (שהתפעל מנגינתו וראה בו "יורש רוחני"). כפסנתרן, נודע מויסביץ' באלגנטיות, בפיוטיות, בפיסוק המוזיקלי הלירי, בברק, בחירות הריתמית ובווירטואוזיות חסרת־המאמץ של נגינתו.

מויסביץ' הקליט לחברת קול אדוניו (כיום EMT), החל בתקופת תקליטי ה־78, המשך בתקליטים אריכי־הנגן ואל ראשית תקופת הסטריאו. את סגנונו הייחודי אפשר לשמוע בהקלטותיו ל"רפסודיה על נושא של פגניני" מאת רחמנינוב והברקרולה, הבלדה מס' 4 והנוקטורן אופוס 62 מאת שופן. ב־1950 אמר מבקר המוזיקה והמוזיקולוג אירווינג קולודין על הבלדה בפה מינור מאת שופן בנגינת מויסביץ': "מגע קל כנוצה בקטע הפותח יצירה זו ותחושה נכונה לאיכות המיוחדת של "היה היה" המאפיינת יצירה זו, מייחדים את מויסביץ' מבין הפרשנים של זמננו...", ובכך סיכם את הרגישות המאפיינת את נגינתו של בנו מויסביץ'. הוא עבד בהקפדה ובנועם כנגן מוזיקה קאמרית, כולל "טריו אלגיאק" והסונטה לצ'לו של רחמנינוב. המבקר האמריקאי הרולד ק. שונברג הילל את הטכניקה המדהימה של מויסביץ' ואת גישתו המשוחררת למוזיקה, וציין גם, כי חירות כזאת הייתה "ממוזגת תמיד במוזיקליות ללא דופי."

## לקריאה נוספת

*MOISEIWITSCH, Maurice. *Moiseiwitsch, biography of a Concert Pianist*, London: F.Muller, 1965.


## קישורים חיצוניים

* 
* 

* Playing in the Grand Style – Moiseiwitsch discusses the "Grand Style"
* A radio interview transcript – Moiseiwitsch speaks about his career, music and other subjects

קטגוריה:בריטים שנולדו ב-1890
קטגוריה:מורים למוזיקה באנגליה
קטגוריה:פסנתרנים בריטים
קטגוריה:פסנתרנים יהודים
קטגוריה:בריטים שנפטרו ב-1963
Au cœur du stade

**Au cœur du stade** (באנגלית: **At the Heart of the Stadium**, ובעברית: **בלב האצטדיון**) הוא אלבום ההופעה הרביעי של הזמרת הקנדית סלין דיון. אלבום ההופעה יצא לאור ב-27 באוגוסט 1999, על ידי חברות התקליטים קולומביה רקורדס ואפיק רקורדס.

עם יציאתו נכנס אלבום ההופעה אל המקום הראשון במצעד האלבומים של קוויבק.

## רקע והפקה
אלבום ההופעה צולם והוקלט ביוני 1999 והופץ על גבי תקליטור כבר באוגוסט באותה השנה. אלבום ההופעה הופק על ידי קלוד למאי שהפיק לדיון גם את אלבום ההופעה הקודם שלה Live à Paris, שיצא שלוש שנים קודם לכן.

איגוד תעשיית ההקלטות הצרפתי העניק לאלבום ההופעה את תואר הפלטינה הכפולה על מכירות של למעלה מ-639,200 עותקים במדינה.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי הופעה של סלין דיון
קטגוריה:אלבומי הופעה בצרפתית
קטגוריה:אלבומי חברת אפיק רקורדס
קטגוריה:אלבומי חברת קולומביה רקורדס
שינסגה

**שינסגה** (בהאנגול: **신세계**, בכתב לטיני: **Shinsegae**) היא רשת חנויות כלבו דרום קוריאנית שבסיסה בסיאול.
חנות הדגל של החברה שוכנת בבוסאן, ובשנת 2009 היא הייתה לחנות הכלבו הגדולה בעולם מבחינת שטחה, תוך כדי שהיא עוקפת את חנות הדגל של מייסיס הממוקמת במנהטן שבניו יורק.

פירוש השם שינסגה מקוריאנית הוא "עולם חדש".

## היסטוריה
בשנת 1945 שינסגה נרכשה על ידי קונצרן סמסונג הדרום קוריאני.
בשנות ה-90 של המאה ה-20 שינסגה התפצלה מסמסונג לצד חברות אחיות נוספות בקונצרן, כחלק מתהליך של ארגון מחדש.
מלבד המותג "שינסגה" הקבוצה מחזיקה גם בחברת "E-Mart", המפעילה רשת חנויות כלבו מוזלות. שתי החברות נמצאות בתחרות באופן ישיר מול "לוטה" ורשת חנויות הכלבו של "יונדאי".

בשנת 1967 שינסגה החלה להנפיק כרטיסי אשראי, והייתה לחברת כרטיסי האשראי הראשונה בדרום קוריאה.

בשנת 2000 היא מכרה פעילות זו ל-"קורהם בנק" שמאוחר יותר נרכשה על ידי "סיטי בנק".

נכון ל-2019 שינסגה היא רשת חנויות הכלבו הגדולה ביותר בדרום קוריאה. יושבת ראש דירקטוריון שינסגה היא לי מיונג-היי, בתו של מייסד חברת סמסונג, לי בייונג-צ'ול.

## קישורים חיצוניים

* 

קטגוריה:חברות דרום קוריאניות
קטגוריה:חברות הנסחרות בבורסת קוריאה
קטגוריה:צ'בולים
The Early Singles

**The Early Singles** (בעברית: **הסינגלים הראשונים**) הוא אלבום האוסף התשיעי של הזמרת הקנדית סלין דיון. אלבום האוסף יצא לאור ב-21 בפברואר 2000, על ידי חברת התקליטים בי אר מיוזיק. בשנת 1994, הוציאה דיון אלבום אוסף דומה, Les premières années.

אלבום האוסף יצא לראשונה באירופה ב-21 בפברואר 2000, בפורמט של תקליטור.

## רקע והפקה
אלבום האוסף הופק על ידי רנה אנג'ליל, דידייה ברבליביאן, דניאל הטו, אורס פיטר קלר, אדי מרנאיי, רומנו מוסומארה, רודי פסקל ואטילה סרפטוג. ב-AllMusic קיבל אלבום האוסף דירוג של שני כוכבי זהב מתוך חמישה בסך הכול.

בנוסף לכך, נכלל באלבום האוסף קטע כלי של השיר "Ne partez pas sans moi".

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אוסף של סלין דיון
קטגוריה:אלבומי אוסף בצרפתית
לאלף נמר

"**לאלף נמר**" הוא סינגל ראשון מתוך האלבום חמצן של הזמרת-יוצרת הישראלית ריטה, שיצא לאור בדצמבר 2002. השיר נכתב על ידי צרויה להב, הולחן ועובד על ידי רמי קלינשטיין.

## רשימת השמעה

## מיקומי שיא

## קישורים חיצוניים

* 
* 

* לדף השיר באתר הספרייה הלאומית

## הערות שוליים

קטגוריה:שירי ריטה
קטגוריה:שירים בעברית
קטגוריה:שירים שהולחנו על ידי רמי קלינשטיין
קטגוריה:שירים שנכתבו על ידי צרויה להב
קטגוריה:שירים על יונקים
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הליקון
Céline Dion en concert (סיבוב הופעות)

**Céline Dion en concert** הוא סיבוב ההופעות הראשון של הזמרת-יוצרת הקנדית סלין דיון. סיבוב ההופעות החל בינואר 1985, והסתיים ב-2 ביוני באותה השנה. האלבום שנתמך על גבי סיבוב ההופעות הוא Mélanie, שיצא בשנת 1984.

במהלך סיבוב ההופעות ביצעה דיון באופן קבוע את הלהיט "Flashdance... What a Feeling" של הזמרת-יוצרת האמריקאית איירין קארה.

## רשימת השירים
* להלן רשימת השירים אשר בוצעו במהלך סיבוב ההופעות:

#Ouverture "La première fois"
#"Chante-moi"
#"Mon ami m'a quittée"
#מחרוזת של פליקס לקלר: "Bozo/Le p'tit bonheur/Moi, mes souliers/"Attends-moi "ti-gars"/Le train du nord"
#"Mon rêve de toujours"
#"Mamy Blue"
#"Avec toi"
#"Up Where We Belong" (דואט עם פול באילרגיון)
#"Benjamin"
#"Tellement j'ai d'amour pour toi"
#"Mélanie"
#"Visa pour les beaux jours"
#"Un amour pour moi"
#"Trop jeune à dix-sept ans"
#"Ce n'était qu'un rêve"
#"Over the Rainbow"
#מחרוזת של מישל לגראן: "Quand on s'aime/Brûle pas tes doigts/La valse du lilas/Quand ça balance/Les moulins de mon cœur"
#"C'est pour toi"
#"L'amour est enfant de bohême"
#"Va où s'en va l'amour"
#"Amoureuse"
#"D'amour ou d'amitié"
#"What a Feeling"
#"Une colombe"
#"Les chemins de ma maison"
#"La première fois"

## תאריכי הופעות

## קישורים חיצוניים
* 

## הערות שוליים

קטגוריה:סיבובי הופעות מ-1985
קטגוריה:סיבובי הופעות של סלין דיון
בית הקברות הצבאי בבאר טוביה

300px|ממוזער|שמאל|אחת מהחלקות ורחבת הטקס בבית הקברות. ארבע המצבות המרוחקות מהמצלמה הונחו לזכר חללים שנקברו באתרים אחרים
**בית הקברות הצבאי בבאר טוביה** הוא מהקטנים בבתי הקברות הצבאיים בישראל. הוא שוכן בצמוד לבית הקברות האזרחי של המושב. רוב החיילים שנקברו בו - 38 במספר - נהרגו במהלך מלחמת העצמאות. כיום טמונים בו 48 חללים.

## בית הקברות
מושב באר טוביה נוסד בשנת 1930. במלחמת העצמאות שימש כבסיס קדמי של כוחות ההגנה והופגז על ידי הצבא המצרי. חברי המושב השתתפו בפעולות צבאיות באזורם. 

בית הקברות האזרחי של המושב נמצא בשוליו הדרום מערביים. במהלך המלחמה הובאו אל המושב לקבורה, כמו ליישובים אחרים, חללים שנפלו בקרבות באזורים הסמוכים אליו. רבים מהם נפלו בקרבות הכבדים שנערכו בקיץ 1948 בין צה"ל לבין הצבא המצרי בנגבה ובמשלטי עיבדיס ובית דראס. שניים מהחללים שנקברו במקום הם אלמונים. החללים נקברו בשורות ארוכות בשוליים המערביים של בית הקברות, בצמוד לקברי האזרחים. כיום נתונות חלק מהמצבות הצבאיות שבמקום בתווך בין מצבות אזרחיות.

לאחר המלחמה הוכרזה החלקה הצבאית שקמה במהלכה כבית קברות צבאי. עשרה חללים נוספים שנפלו במערכות ישראל נקברו בו מאז ועד עתה. ממערב לחלקות הקבורה הוקמה רחבת הטקס של בית הקברות.

בבית הקברות טמונים שני בעלי עיטור המופת - שמואל הרמתי ויהושע בר-און. שניהם עוטרו בעיטור על לחימתם במלחמת יום הכיפורים.

בבית הקברות מוצבות גם ארבע מצבות לזכר חללי ההגנה וצה"ל שנקברו באתרים אחרים.

## ראו גם
* בית הקברות הצבאי בכפר ורבורג

## קישורים חיצוניים

* 

## הערות שוליים

באר טוביה
קטגוריה:באר טוביה
קארוי נוטי

**קארוי נוטי** (בהונגרית: **Nóti Károly**; טשנד, 1 בפברואר 1892 – בודפשט, 28 במאי 1954) היה סופר, עיתונאי, תסריטאי, מחזאי קברט יהודי-הונגרי.

## קריירה
[ממוזער|המצבה על קברו ב[בית הקברות היהודי ברחוב קוזמה]]
נוטי סיים את לימודיו התיכוניים בזלאו (Zalău) ולאחר מכן למד משפטים בקלוז'. הוא מצא תחילה עבודה כפקיד רכבת, ומשנת 1918 ככתב עיתון בקלוז'. את הופעת הבכורה שלו ערך במועדון הלילה אפולו בשנת 1919 כמחזאי קברט. משנת 1923 עבר, חי ועבד בבודפשט. בין השנים 1923 לבין 1930 היה המחזאי הקבוע של תיאטרון טֶרֶזְקוֹרוּט. בשנים 1925-26 ערך את מגזין הקולנוע פּשְטִי אֶשְט (הערב של פשט). במחצית השנייה של שנות העשרים הפך לאישיות הדומיננטית של הקברט בבודפשט. נוטי עבר להתגורר בברלין בין 1930 לבין 1933 ועזב עם עלית היטלר לשלטון. בין 1940 לבין 1941 עבד בקברט הספרותי פודיום בבודפשט ובין 1947 לבין 1949 היה המחזאי של הקברט.

עבודותיו התאפיינו ברעיונות קומיים מקוריים, דיאלוגים מלאי חיים וטכניקת במה טובה בכל תחום שכתב, כתסריטאי, כסופר, כמחזאי, ובספרי האוספים העצמאיים.

### כתסריטאי

### כסופר


### כמחזאי
המחזות שכתב:
* רב השרתים, היפוליט Hyppolit a lakáj (סופר ותסריטאי)
* בית קפה קברט Kabaré kávéház (סופר)
* שנאהב זה את זה Szeressük egymást (סופר)
* רביעית מיתרים Vonósnégyes (סופר)

### ספריו העצמאיים
* Nóti Károly tréfái; Tolnai, Bp., 1930 (Tolnai regénytára sorozat)
* So ein Mädel vergisst man nicht – Yo-Yo kiasasszony. Zenés vígjáték (magyar szöveg Siklósy Iván); Elbert és Tsa., Bp., 1933 (Filmkönyvek sorozat)
* Lepsénynél még megvolt (bohózatok); vál. és sajtó alá rend. Stella Adorján, bev. Fejér István; Táncsics, Bp., 1958
* Lepsénynél még megvolt. Bohózatok; vál. és sajtó alá rend. Stella Adorján; Ant-Ko, Bp., 2002

## ראו גם
* לקסיקון ההומור Humorlexikon Szerkesztő: Kaposy Miklós (Tarsoly Kiadó - 2001; )
* קטלוג סרטים Filmkatalógus.hu
* קארוי נוטי Nóti Károly a PORT.hu-n (בהונגרית)
*  Internet Movie Database page (באנגלית)
* לקסיקון יהודי הונגרי Magyar zsidó lexikon. Szerk. Ujvári Péter. Budapest: Magyar zsidó lexikon. 1929

## לקריאה נוספת
* מי ומי בספרות ההונגרית Ki kicsoda a magyar irodalomban? Tárogató könyvek 
* לקסיקון הונגרי לאומנות הבמה Magyar színházművészeti lexikon. Főszerk. Székely György. Budapest: Akadémiai. 1994. 
* ספרית שחקנים Színész könyvtár

*ארכיון התיאטראות. המוזיאון והמכון להיסטוריה של התיאטרון Színházi adattár. Országos Színháztörténeti Múzeum és Intézet

## קישורים חיצוניים

* 

## הערות שוליים

קטגוריה:עיתונאים יהודים הונגרים
קטגוריה:מחזאים יהודים הונגרים
קטגוריה:סופרים יהודים הונגרים
קטגוריה:סופרים אסורים (הונגריה, 1944)
קטגוריה:תסריטאי קולנוע יהודים הונגרים
קטגוריה:יהודים בשואה: הונגריה
קטגוריה:ניצולי השואה: הונגריה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1892
קטגוריה:הונגרים שנפטרו ב-1954
אודו יורגנס

**אודו יורגנס** ( ; 30 בספטמבר 1934 – 21 בדצמבר 2014) היה מלחין וזמר אוסטרי במשך כחמישה עשורים. זכה באירוויזיון 1966 כאשר ייצג את אוסטריה עם השיר "Merci, Chérie", הלחין קרוב ל-1,000 שירים, ומכר למעלה ממאה מיליון עותקים ברחבי העולם. בשנת 2007 קיבל אזרחות שווייצרית.

על ידי שילוב מוזיקת שאנסון צרפתית הרחיב יורגנס את סוגת הפופ הגרמני לתתי-ז'אנרים נוספים. העיבודים הייחודיים שלו התקבלו באהדה בגרמניה, והפכו אותו למוקד התעניינות רחב בארץ מולדתו.

## ביוגרפיה
בשנת 1952 הקים יורנגס את "רביעיית אודו בולאן" בקלגנפורט שבאוסטריה. היא הופיעה בקביעות בבתי קפה ובמועדוני ריקוד וג'אז שונים, ואף שלחה את שיריה לרדיו אלפלנד ולרדיו של הכוחות הבריטיים.

בשנת 1950 זכה בתחרות מלחינים שאורגנה על ידי איגוד השידור הציבורי האוסטרי ORF עם השיר "Je t'aime". בשנת 1961 כתב והלחין את הלהיט "Reach for the Stars", שהוקלט על ידי הזמרת שירלי באסי.

בשנת 1964 ייצג את אוסטריה באירוויזיון 1964 עם השיר "", שדורג לבסוף במקום השישי. הנציג הבריטי, מאט מונרו, התרשם מהלחן והממשלות השיר ופרסם גרסת כיסוי משלו בשפה האנגלית.
ממוזער|250px|אודו יורגנס ב-1987

בשנת 1965 יורגנס ייצג שוב את אוסטריה בתחרות האירוויזיון לשנת 1965 עם השיר "Sag ihr, ich laß sie grüßen", אשר הגיע למקום הרביעי. בשנה לאחר מכן ניסה יורגנס לייצג בשלישית את מדינתו באירוויזיון 1966, שנערך בעיר לוקסמבורג. הוא זכה במקום הראשון באירוע, ורשם את ניצחונה הראשון של אוסטריה באירוויזיון מאז הופעת הבכורה שלה ב-1956.

בשנים שלאחר מכן הוא כתב את מספר שירים שזכו לאהדת הקהל, דוגמת "Griechischer Wein", "Mit 66 Jahren", ו-""Buenos Aires, Argentina", אחד השירים הבולטים ביותר של יורגנס.

בשנת 1977 הזמין את להקת הסופרימס להופיע כאורחות בקונצרט הטלוויזיוני הראשון שלו.

בשנת 1979 הוציא לאור אלבום דיסקו בשם "Udo '80".

## גרסאות כיסוי
ממוזער|250px|אודו יורגנס ב-2010
* "Merci Chérie" מאת קלוד קארר ואנדרה סלווט (צרפתית)
* "Merci" מאת ויטו פללביציני (איטלקית)
* "Merci Cherie" מאת בייקר קוונדיש (אנגלית)
* "Merci Chérie" מאת פרד בקקי (הולנדית)
* "Merci Chérie" מאת אל סנדסטרום (שוודית)
* "Merci Chérie" מאת ג'ינה טרנדאפירסקו (רומנית)
* "Merci Cheri" מאת אנדז'יי אוזגה (פולנית)

בנוסף להקלטת הסטנדרטית "Merci, Chérie", הוציא מאט מונרו גרסאות כיסוי נוספות לחמש יצירות של יורגנס, כולן באנגלית.
*"Warum nur warum?" הפך ל-"Walk Away".
*"Du sollst die Welt für mich sein" הפך ל-"without you".
*"Was Ich Dir Sagen Will" הפך ל-"The Music Played".
*"Was Ich Dir Sagen Will" הפך ל-"If I Never Sing Another Song".

## מותו
ב־21 בדצמבר 2014 נפטר יורגנס בגיל 80 מאי ספיקת לב חריפה במינסטרילן שבשווייץ. חצי שנה לפני מותו, עם זכייתה של אוסטריה באירוויזיון 2014, הביע יורגנס נכונות להופיע באחד ממופעי האמצע של התחרות הבאה. עם מותו הוקירו מארגני תחרות 2015 בווינה לזכרו יום מחווה ב-20 במאי ובתחילת מופע הגמר.

## קישורים חיצוניים

* 

* 

## הערות שוליים

קטגוריה:זוכי האירוויזיון
קטגוריה:זמרים אוסטרים
קטגוריה:מלחינים אוסטרים
קטגוריה:משתתפי פסטיבל סן רמו 1965
קטגוריה:משתתפי פסטיבל סן רמו 1968
קטגוריה:משתתפי אירוויזיון 1966
קטגוריה:פסנתרנים אוסטרים
קטגוריה:זוכי האירוויזיון: אוסטריה
קטגוריה:משתתפי אירוויזיון 1965
קטגוריה:משתתפי אירוויזיון 1964
קטגוריה:אוסטרים שנולדו ב-1934
קטגוריה:אוסטרים שנפטרו ב-2014
נקודת מומינו

**נקודת מומינו** (באנגלית: **Momino Point**; בבולגרית: **нос Момино**) היא לשון יבשה המכוסה קרח, בחוף המזרחי של האי בראבנט בארכיפלג פאלמר, שבאנטארקטיקה.

הנקודה מהווה את הקצה הדרומי של הכניסה למפרץ קיאק.

נקודת מומינו מצויה 3.35 קילומטרים דרומית - דרומית-מערבית לנקודת בוו; 5.15 קילומטרים דרומית מערבית מהאי לקוואנט; 2.15 קילומטרים צפונית מערבית מהאי פמפה; ו-5.7 קילומטרים צפונית מזרחית מנקודת פינל.

קרחון באלאנסטרה נשפך אל מעבר פמפה דרומית לנקודת מומינו, וצפונית לנקודת פינל.

## היסטוריה
### מיפוי הנקודה
לשון היבשה מופתה לראשונה על ידי סוקרים בריטיים בשנת 1980, ובשנית בשנת 2008.

### מקור השם
הנקודה נקראת על שם הכפרים מומינו, המצויים בצפון מזרח ובדרום בולגריה.

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת
* הגאזט האנטארקטי הבולגרי 

## קישורים חיצוניים
* נקודת מומינו באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור נקודת מומינו, תוך סימון אתרים נוספים באזור באתר copernix

## הערות שוליים

קטגוריה:בולגריה באנטארקטיקה
מומינו
יחסי ליכטנשטיין – קוסטה ריקה

**יחסי ליכטנשטיין–קוסטה ריקה** הם היחסים הדיפלומטיים הרשמיים שבין **[[ליכטנשטיין|נסיכות ליכטנשטיין]]** לבין **[[קוסטה ריקה|רפובליקת קוסטה ריקה]]**.

## היסטוריה
בין נסיכות ליכטנשטיין לבין רפובליקת קוסטה ריקה מתקיימים יחסים דיפלומטיים מלאים. היחסים שבין שתי המדינות כוננו ב-12 בינואר 2000 כאשר שגרירותה של קוסטה ריקה בשווייץ היא האמונה על היחסים.

אזרחי קוסטה ריקה המעוניינים להיכנס, לבקר ולשהות בליכטנשטיין אינם נדרשים להנפיק אשרת כניסה לפני הגעתם למדינה והם יכולים לשהות בה באופן חופשי למשך תשעים ימים. גם אזרחי ליכטנשטיין המעוניינים להיכנס, לבקר ולשהות בקוסטה ריקה אינם נדרשים להנפיק אשרת כניסה לפני הגעתם למדינה והם יכולים לשהות בה באופן חופשי למשך תשעים ימים.

## נציגויות דיפלומטיות
* ליכטנשטיין אינה מיוצגת בקוסטה ריקה, הן בדרג השגרירות והן בדרג הקונסולרי.
* קוסטה ריקה אינה מיוצגת בליכטנשטיין, הן בדרג השגרירות והן בדרג הקונסולרי. קוסטה ריקה האמינה את שגרירותה שבברן, בירת שווייץ הסמוכה, על ליכטנשטיין.

## קישורים חיצוניים
* Relación de Costa Rica con Liechtenstein, אתר משרד החוץ של קוסטה ריקה

קטגוריה:ערכים ללא קטגוריות פיזיות - יחסי חוץ
S/2004 S 31

**S/2004 S 31** הוא ירח קטן של כוכב הלכת שבתאי.

S/2004 S 31 מקיף את שבתאי במרחק ממוצע של 17,402,800 ק"מ, באקצנטריות של 0.24 ונטיית מסלול של 48.82 והוא ממוקם חלק מהירחים האינואיטיים של שבתאי.

קוטרו המוערך של הירח הוא 4 ק"מ. הירח התגלה על סמך תצפיות שנערכו בין 12 בדצמבר 2004 ו-17 בינואר 2007. הירח הוכרז על ידי סקוט שפרד, דייוויד ג'וויט ויאן קליינה ב-8 באוקטובר 2019.

## קישורים חיצוניים
* אודות הירח באתר ירחי שבתאי של סקוט שפרד
* NEW SATURN MOONS האתר של סקוט שפרד, אוקטובר 2019

## הערות שוליים

קטגוריה:ירחי שבתאי
יחסי מדגסקר–קנדה

**יחסי מדגסקר–קנדה** הם היחסים הדיפלומטיים הרשמיים שבין **[[מדגסקר|רפובליקת מדגסקר]]** לבין **[[קנדה]]**.

## היסטוריה
קנדה ומדגסקר חולקות היסטוריה משותפת - שתיהן היו בעבר חלק מהאימפריה הצרפתית הקולוניאליסטית. במהלך מלחמת העולם השנייה, חיילים משתי האומות נלחמו ב במלחמת העולם השנייה יחד עם כוחות הצבא הצרפתי וכנגד איטליה וגרמניה הנאצית. ב-1965, קנדה הכירה בעצמאותה של מדגסקר וכוננה עמה יחסים דיפלומטיים רשמיים. ההכרה קרתה כחמש שנים לאחר שהמדינה זכתה בעצמאותה מצרפת.

בחודש ספטמבר 1987, נשיא מדגסקר דידייה רציראקה ביקר בקנדה באופן רשמי על מנת להשתתף בוועידת הפרנקופוני השנייה שנערכה באותה השנה בקוויבק סיטי. במסגרת ביקורו נפגש רציראקה עם ראש ממשלת קנדה בריאן מלרוני. בחודש ספטמבר 1999 ביקר הנשיא רציראקה בקנדה באופן רשמי פעם נוספת על מנת להשתתף בוועידת הפרנקופוני השמינית ובמסגרת ביקורו נפגש עם ראש ממשלת קנדה ז'אן קרטיין.

במהלך המשבר הפוליטי המלגשי בשנת 2009, אשר בו הודח נשיא מדגסקר מארק ראוואלומנאנה מתפקידו, קנדה גינתה את ההפיכה ואת ההתנגשויות הרבות והאלימות בין תומכי הממשלה למתנגדיה. המצב במדגסקר חזר לקדמותו כאשר נבחר בשנת 2014 בבחירות דמוקרטיות הנשיא הר רג'ונאריממפיאנינה. מיד לאחר הבחירות ביקרה במדגסקר משלחת קנדית מהוועדה הפרלמנטרית קנדה-אפריקה.

בחודש נובמבר 2016 ערך ראש ממשלת קנדה ג'סטין טרודו ביקור רשמי במדגסקר כדי להשתתף בוועידת הפרנקופוני השישה עשר שנערכה בבירת מדגסקר, אנטננריבו. ראש הממשלה טרודו נפגש עם הנשיא רג'ונאריממפיאנינה והשניים התדיינו על התכנות חתימת אמנה למניעת כפל מס בין קנדה למדגסקר.

## יחסים כלכליים
ב-2017 שווי הסחר הכולל שבין קנדה למדגסקר הוערך ב-115.5 מיליון דולרים קנדיים. הייצוא הקנדי העיקרי למדגסקר כלל ציוד הפועל על אנרגיה גרעינית, טקסטיל, מוצרי חשמל ואפונה מיובשת. הייצוא המלגשי העיקרי לקנדה כלל תבלינים, טיטניום, מקלות וניל, דגים מיובשים, קפה ואריגים. חברת כרייה קנדית בשם "Sherritt International" היא משקיעה גדולה במכרות הנמצאים במדגסקר.

## נציגויות דיפלומטיות
* מדגסקר מיוצגת בקנדה בדרג השגרירות באמצעות שגרירות רשמית שהיא מחזיקה באוטווה, בירת המדינה. מדגסקר מיוצגת בקנדה גם בדרג הקונסולרי באמצעות שלוש קונסוליות שהיא מחזיקה בקלגרי, מונטריאול, וקוויבק סיטי.
* קנדה אינה מיוצגת במדגסקר, הן בדרג השגרירות והן בדרג הקונסולרי. קנדה האמינה את נציבותה הגבוהה שבפרטוריה, בירת דרום אפריקה, על מדגסקר.

File:Embassy of Madagascar in Ottawa.jpg|חזות מבנה השגרירות המלגשית באוטווה, בירת קנדה.


## קישורים חיצוניים

* Canada - Madagascar Relations, אתר משרד החוץ של קנדה

## הערות שוליים

קטגוריה:ערכים ללא קטגוריות פיזיות - יחסי חוץ
ואנ'קה קין

**ואנ'קה קין** (ברוסית: **Ванька-Каин**, איוואן אוסיפוב בשמו האמיתי, Иван Осипов; נולד בשנת 1718 — מת אחרי 1756) הוא גנב, שודד ובלש נודע ממוסקבה, שהפך לגיבור האגדות והרפתקאות הגנבים ברוסיה.

## ביוגרפיה
בנו של איכר בכפר איבנובו (לימים חלק ממחוז המשנה רוסטוב במחוז ירוסלב) בבעלותו של הסוחר פילטיאב. הוא נולד בשנת 1718 ובגיל 13, עבר למוסקבה. לאחר ששדד את אדונו, אוסיפוב נמלט מבית האדון, אך במהרה נלכד וחזר חזרה. בגין סיוע לאדונו, אליו הושלכה גופת חייל, ואנ'קה-קין זכה לחופש ונקלע למאורת הגנבים מתחת לגשר האבן, הצמוד לקרמלין, שם התגורר האציל המפורסם, הגנב בולכוביטינוב. אחרי סדרה של הרפתקאות נועזות במוסקבה ואנ'קה הלך לוולגה, שם הצטרף לכנופיה הידועה של אוטאמן מיכאיל זארי.

בסוף 1741 מצא את עצמו שוב במוסקבה, שם הופיע במחלק הבילוש של המשטרה המוסקבאית בטענה שהוא גנב ומכיר גנבים ושודדים אחרים, לא רק במוסקבה, אלא גם בערים אחרות והוא הציע עזרה בלכידתם. הצעתו התקבלה, הוא הפך למלשין של מחלק הבילוש ויחידה צבאית הועמד לרשותו. הוא בגד ותפס גנבים קטנים, אך גונן על גנבים גדולים; הוא עודד פילוג בין הגנבים, סחט מהם כסף; פתח בית הימורים בביתו שנקנה במוסקבה ולא היסס לבצע שוד גלוי. לרוב קצינים במחלקת הבילוש, עמדו לרשותו ותרמו לו. בחסותו עלה מספרם של גנבים, נודדים ושודדים בכל יום במוסקבה.

הצטברות זו של מספר עצום של אנשים שחיים בגנבה, שוד ולעיתים רצח, בסופו של דבר התבטאה באסון חברתי. באביב 1748 החלו שריפות ושוד נפוצים במוסקבה, שהפחידו גם את תושבי סנקט פטרבורג הבירה. מפחד ופאניקה, תושבי מוסקבה יצאו מבתיהם, נסעו מהעיר ובילו את הלילה בשדה. מייג'ור גנרל אנדריי אושקוב נשלח עם כוח צבא למוסקבה, בראשותו הוקמה ועדת חקירה מיוחדת שנמשכה 3 חודשים. במהלך קיומה של ועדה זו, ואנ'קה-קיין עדיין המשיך בפעילותו הפלילית, אך לא באופן חופשי כמו קודם. בינתיים הופיעו דמויות חדשות שכבר לא תרמו לו. בנוסף, הוא התמודד עם כת חזקה של הסקופצים שהתנגדה לו. צוותו של אושקוב, תפס את כל האנשים החשודים והביא אותם בפני ועדה. הודות לכך, הפעילות הפלילית של ואנ'קה-קין החלה להתגלות. לאחר שהתברר כי כל משטרת מוסקבה קושרת עימו קשר, יורשו של אושקוב, אלכסיי טטישצ'ב, מונה למפקד משטרת מוסקבה, הוא ביקש הקמת ועדה מיוחדת בעניינו של ואנ'קה-קין. ועדה זו נמשכה ארבע שנים, מיוני 1749 ועד יולי 1753, אז הועבר התיק למחלק הבילוש שכל צוותו הוחלף בתקופה זו. המצוד נמשך שנתיים נוספות עד יולי 1755, אז נגזר דינו של ואנ'קה למוות, אך על פי צו הסנאט הוחלף בעונש בשוט ועבודות פרך, תחילה לרוגרוויק ואחר כך לסיביר.

## ראו גם
* ג'ונתן ויילד
* אז'ן פרנסואה וידוק

## קישורים חיצוניים

## הערות שוליים

קטגוריה:מורשעים בדין ברוסיה
קטגוריה:שודדים
קטגוריה:מוסקבה: היסטוריה
קטגוריה:שוטרים רוסים
קטגוריה:ילידי 1718
קטגוריה:נפטרים ב-1756
חולדת בנדיקוט

**חולדת בנדיקוט** (שם מדעי: *Bandicota*) הוא סוג של מכרסמים ממשפחת העכבריים החיים בדרום-מזרח אסיה ובהודו. משמעות שמם נגזרת משפת הטלוגו מהמילה "pandikokku" ופירושה: "חולדת חזיר", זאת עקב הרגלה לנהום כמו חזיר בעת שהיא מאוימת. ישנם 3 מינים בסוג זה.

במראם דומים הם לחולדות, אך גדולים בהרבה. אורכם בממוצע 40 ס"מ ומשקלם 1.5 ק"ג. הם בעלי זנב ארוך כמו הגוף ובעלי פרווה קצרה בצבע חום ומעט בהירה. במראם הם מזכירים את הנסוקיה החיה בישראל.

מינים אלה שוכנים באזורים הלחים של יערות הגשם, החורשים וגדות הנהרות של אסיה ולעיתים חיים בקרבה למגורי האדם. כמו שאר העכברים הם אוכלי כול הניזונים ממיני זרעים, פירות ובעלי חיים קטנים. הם גם יבזזו מאגרי חיטה ומזון דומה ובכך הם מזיקים לחקלאות. בנוסף הם מפיצים מחלות קשות.

## מינים
* *Bandicota bengalensis*
* *Bandicota indica*
* *Bandicota savilei*

## קישורים חיצוניים

* 

קטגוריה:בעלי חיים שתוארו ב-1873
קטגוריה:עכברים (תת-משפחה)
קטגוריה:טקסונים שתוארו בידי ג'ון אדוארד גריי
Un peu de nous

**Un peu de nous** (בעברית: **קצת מאיתנו**) הוא אלבום אוסף של הזמרת הקנדית סלין דיון. אלבום האוסף יצא לאור ב-21 ביולי 2017, בצרפת ושבוע לאחר מכן גם בוולוניה על ידי חברת התקליטים קולומביה רקורדס. האלבום מכיל אוסף שירים של דיון בצרפתית ובאנגלית בין השנים מ-1991 ועד 2016.

האלבום כולל שני דיסקים שבכל אחד מהם ישנם שירים שביצעה דיון בהופעה חיה באותה שנה בסיבוב ההופעות שלה "Celine Dion Live 2017" ודיסק נוסף אשר כולל גרסאות אינסטרומנטליות לשירים נבחרים. שם האלבום לקוח מתוך שיר בשם "Encore un soir" אשר דיון הוציאה שנה קודם לכן.

## רקע והצלחה
האלבום זכה להצלחה בצרפת כאשר הגיע שם למקום הראשון במצעד האלבומים הצרפתי ואף קיבל שם מעמד זהב. בולוניה האלבום גם זכה להצלחה כאשר הגיע למקום ה-6 במצעד האלבומים של המדינה ואף נכנס לרשימת 200 האלבומים המצליחים ביותר במדינה באותה השנה. בצרפת האלבום נכנס למקום ה-70 ברשימת האלבומים המצליחים ביותר באותה שנה.

באלבום ניתן לראות שירים כמו "", "", "" וכולי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אוסף של סלין דיון
קטגוריה:אלבומי אוסף בצרפתית
קטגוריה:אלבומי חברת קולומביה רקורדס
בית אהרונוביץ'

**בית אהרונוביץ**' (ידוע גם בשם **הארמון**, ולימים נהפך ל**בית שרה**) היה בית קיץ בסגנון אקלקטי, שהוקם בשנת 1928 על ידי בן ציון ושרה אהרונוביץ'. הבית שימש כעמדה של המושבה בזמן מאורעות תרפ"ט, כמטה של ההגנה במאורעות 1936 והיו בתוכו סליקים. הבית משמש כיום כסניף של ארגון ויצו בשם "בית שרה", על שם שרה אהרונוביץ'. הבית נמצא ברחוב ויצמן 73, כפר סבא.

בשנת 2013, הבית יחד עם 49 מבנים נוספים, אושר לשימור על ידי הוועדה לתכנון ובנייה בכפר סבא.
ממוזער|250x250px|בית אהרונוביץ' בשנותיו הראשונות

## היסטוריה
בני הזוג אהרונוביץ נולדו ברוסיה, עלו לארץ ישראל והתיישבו בתל אביב.
בן ציון אהרונוביץ נמנה עם מייסדי שכונת "ימין משה" בתל אביב יחד עם משה קרסו.
באמצע שנות ה-20 של המאה ה-20 חקלאים בכפר סבא החלו לנטוע פרדסים ומשפחת אהרונוביץ נכנסה גם לתחום ונטעה כ-100 דונם של פרדסים.
בית אהרונוביץ נבנה כבית קיץ על גבעה החולשת על פרדסי המשפחה.

הבית נבנה בסגנון אקלקטי, צבעו לבן ועליו חלונות בסגנון מזרחי. בחזית הבית היה בוסתן בו המשפחה שתלה וגידלה עצים מקומיים ומיובאים מרחבי העולם. ליד הבית נבנתה בריכה השמשה להשקיה ולשחייה, וכמו כן נבנו מגרשי טניס. בשל ממדיו וסגנון בנייתו, הבית כונה בקרב התושבים "הארמון", כינוי המוכר עד היום.

בשל גודל הבית ומיקמו האסטרטגי, בזמן מאורעות תרפ"ט הבית שימש כעמדה של המושבה. במאורעות 1936 שימש הבית כמטה של ההגנה והיו בו שני סליקים, אחד בבאר ואחד בתוך קיר כפול שהיה בבית.

בסוף שנות העשרים, המשפחה תרמה את הבית לארגון ויצו שהקימה מאשה סקיבין, אחת המתיישבות הראשונות במושבה. הבית הפך למרכז פעילות, בעיקר בסיוע לקליטת עולים ובעזרה לילדים נזקקים.

בעקבות משבר בתחום הפרדסנות, בסוף שנות ה-30 נתרמו חלק מהפרדסים של המשפחה לעיריית כפר סבא, ובמקום הוקם בית החרושת "מיצארון" בו ייצרו מיצים, שימורים וריבות. בשאריות הקליפות של בית החרושת הופק חומר בעירה לרובים.

## הבית כיום
[ממוזער|250x250px|[שביל הראשונים כפר סבא על רקע בית אהרונוביץ']]
הבית כיום משמש כסניף של ארגון ויצו ונקרא בית שרה, על שם שרה אהרונוביץ'.

הבית משמש כתחנה השנייה של שביל הראשונים כפר סבא אשר נחנך בשנת 2009, כמו כן הוא לוקח חלק בסיורים היסטוריים.

בשנת 2017, בעקבות פריצה למתחם הילדים "פנטזיית הג'ונגל" בסמוך לקניון ערים, מבנה הבית נפגע.

## קישורים חיצוניים

## הערות שוליים

קטגוריה:כפר סבא: מבנים
קטגוריה:אתרי מורשת במחוז מרכז
סטיבן אליוט

**סטיבן אליוט** (באנגלית: **Stephan Elliott**; נולד ב-27 באוגוסט 1964) הוא במאי ותסריטאי קולנוע אוסטרלי. ידוע בעיקר בשל סרטו "**[[הרפתקאותיה של פריסילה, מלכת המדבר]]**".

## קריירה
אליוט החל את הקריירה שלו כעוזר במאי, בזמן שהקולנוע האוסטרלי היה בפריחה בשנות השמונים של המאה ה-20. 

בשנת 1993, יצא סרטו "**Frauds**" (הונאות)  בכיכובו של פיל קולינס, שנבחר לתחרות בפסטיבל הקולנוע בקאן. סרטו השני "**[[הרפתקאותיה של פריסילה, מלכת המדבר]]**", יצא ב-1994 וזכה להצלחה רבה. "הרפתקאותיה של פריסילה, מלכת המדבר" זכה בפרסי אוסקר והבאפט"א עבור התלבושות. מלבדם, זכה הסרט ב-7 פרסים ו-16 מועמדויות ברחבי העולם. מאז יציאתו לאקרנים, הפך "פריסילה מלכת המדבר" לסרט קאלט ואייקון בקהילת הלהט"ב.

סרטו "Welcome to Woop Woop" , יצא ב-1997, ונבחר גם הוא לתחרות בפסטיבל הקולנוע בקאן.

בשנת 2007, אליוט עבד עם פרד נסירי כדי ליצור אחד מסרטוני המוזיקה היקרים ביותר בכל הזמנים. הוסרט בלמעלה מ-15 מדינות, עם שבעה במאים. השיר "Love Sees No Color" שואף להפיץ מסר של שלום ואהבה. 
באותה שנה, אליוט עיבד את התסריט של "הרפתקאותיה של פריסילה, מלכת המדבר" למחזמר באותו שם. המחזמר הופק על ידי אלן סקוט בשיתוף עם *Back Row Productions*, מייקל צ'אג, מייקל המלין וג'ון פרוסט;  ההפקה המקורית עלתה לראשונה באוסטרליה, ב-*Sydney Lyric*, סידני באוקטובר 2006. לאחר הצלחתו של המופע בסידני, ההפקה עברה למלבורן בשנת 2007, ולאחר מכן לניו זילנד בשנת 2008, ובחזרה לסידני לתקופה קצרה, לציון שנתיים למופע. בעקבות ההצלחה האוסטרלית, המחזמר עלה גם בוסט אנד של לונדון, ובשנת 2011, בהפקתה של בט מידלר, בברודוויי, ניו יורק. 

אליוט לקח הפסקה של כ-9 שנים מבימוי סרטים בעקבות תאונת סקי קשה.

סרטו **Easy Virtue**, נכתב במשותף עם שרידן ג'ובינס , ומבוסס על המחזה באותו שם של נואל קאוורד. הסרט, בכיכובם של קולין פירת', קריסטין סקוט-תומאס, ג'סיקה בייל ובן בארנס יצא בשנת 2008. הסרט הופק על ידי ברנבי תומפסון עבור אולפני אילינג בבריטניה, והוקרן בבכורה פסטיבל הסרטים הבינלאומי בטורונטו ב-8 בספטמבר 2008. הוא הוקרן גם בפסטיבל ריו, פסטיבל הקולנוע ברומא ובפסטיבל פסטיבל הסרטים של לונדון. 

סרטו **מעט אנשים טובים** בכיכובם של חאבייר סמואל ואוליביה ניוטון-ג'ון  יצא בשנת 2012.

## חיים אישיים
אליוט יצא מהארון במהלך הצגתו בטקס פרסי האקדמיה לקולנוע האוסטרליים (AACTA)  בסידני ב-31 בינואר 2012. הוא היה במערכת יחסים עם בן זוגו, ויל בווולי, מאז סוף שנות השמונים. הם נישאו בחתונה אזרחית בלונדון בשנת 2008.

## פילוגרפיה

* **Frauds**   (1993) 
* **[[הרפתקאותיה של פריסילה, מלכת המדבר]]** (1994) 
* **Welcome to Woop Woop**  (1997)
* **בעיניי המתבונן (Eye of the Beholder)**   (1999) 
* **קלת דעת** (Easy Virtue)   (2008) 
* **מעט אנשים טובים** (A Few Best Men) (  (2011) 
* **ריו, אני אוהב אותך**   (2014) 
* **ספארי מתנדנד**   (2018)

## קישורים חיצוניים

* 
* 

## הערות שוליים

קטגוריה:במאים להט"בים
קטגוריה:במאי קולנוע אוסטרלים
קטגוריה:אוסטרלים שנולדו ב-1964
שיער חום

250px|ממוזער|שיער חום
250px|ממוזער|אישה עם שיער חום
**שיער חום** הוא צבע השיער השני בשכיחותו בין בני האדם, אחרי שיער שחור. הצבע נע מחום בהיר עד חום הנראה כמעט שחור. שיער חום מתאפיין ברמות גבוהות של הפיגמנט אומלנין (באנגלית: Eumelanin) ורמות נמוכות של הפיגמנט פאומלנין (באנגלית: Pheomelanin). אנשים בעלי שיער חום מכונים לעיתים **ברונטים**, מהמילה הצרפתית brun שמשמעה "חום".

שיער חום נפוץ בקרב אוכלוסיות בעולם המערבי, במיוחד במרכז ודרום אירופה. שיער חום נפוץ גם בקרב האבוריג'ינים באוסטרליה ובחלק מהאוכלוסיות במזרח התיכון.

## ביוכימיה
הפיגמנט אומלנין נותן לשיער החום את צבעו. בשיער חום כמות גדולה יותר של אומלנין מאשר בשיער בלונדיני, אך הרבה פחות מאשר בשיער שחור. ישנם שני סוגים שונים של אומלנין, הנבדלים זה מזה במבנה הפילמור. שני הסוגים מכונים "אומלנין שחור" ו"אומלנין חום".

## סטריאוטיפים
בתרבות המערבית הפופולרית, סטריאוטיפ נפוץ על ברונטיים מייחס להם יציבות, רצינות, תבונה ותחכום. מחקר בריטי על צבעי שיער ומשיכה מינית מצא ש-62% מהגברים שהשתתפו במחקר ייחסו לנשים בעלות שיער חום יציבות ויכולות גבוהות. ברונטיות תוארו כ"עצמאיות ובלתי תלותיות" על ידי 67% מהגברים, וכ"אינטליגנטיות" על ידי 81%.

## קישורים חיצוניים

## הערות שוליים

קטגוריה:צבעי שיער
שאמו יאסאי

**שַאמוּ יַאסַאִי** (במקור עד 1894 **Jaitelesz**, בהונגרית: **Jászai Samu**, סצ'ן, 5 באוקטובר 1859 – בודפשט, 18 בינואר 1927), היה חבר האספה הלאומית של הונגריה (חבר פרלמנט), פוליטיקאי סוציאל-דמוקרטי יהודי-הונגרי בעל בית דפוס ועורך עיתון.

## קורות חיים
יאסאי נולד במשפחה יהודית כבנם של מרקוס יַאִיטֶלֶס ורֵזִי מֶדַאק. הוא למד לבית ספר בעיירה סצ'ני (כ-5000 תושבים) ובלושונץ. לאחר שסיים שלוש שנות לימוד בגימנסיה הפך לסַדָּר בבית דפוס. כבר בגיל 17 עבר לבודפשט והפך פעיל בתנועות העבודה משנת 1880. תחילה מילא תפקיד חשוב בתנועת עובדי הדפוס, בהמשך עסק בארגון העובדים של כמה ענפי תעשייה נוספים. הוא היה חבר מערכת בעיתון נפסבה (קול העם) שהיה ביטאון של המפלגה הסוציאל-דמוקרטית ההונגרית משנת 1880. הוא הפך לעורך של מספר עיתונים מקצועיים בענפי התעשייה והמלאכה כמו העיתונים המקצועיים של סתתי האבן, של הנגרים ושל החייטים*.* בשנת 1890 השתתף בקונגרס הראשון, קונגרס היסוד, של המפלגה הסוציאל-דמוקרטית ההונגרית ואף נאם בו. הוא היה חבר מייסד של המפלגה. בשנת 1893 מילא תפקיד בהדחת סיעת אנגלמן במפלגה ולאחר מכן הפך לחבר בהנהגה. (אנגלמן השתתף בתנועת העבודה בגרמניה ובאוסטריה ולאחר חזרתו להונגריה בשנות השמונים של המאה העשרים הצטרף ל"מפלגת הפועלים הכללית". תוך זמן קצר הפך לראש האופוזיציה הקיצונית הרדיקלית במפלגה, זו שקדמה למפלגה הסוציאל-דמוקרטית ההונגרית, וערך את העיתון בשפה הגרמנית של המפלגה). ב 17 בנובמבר 1901 בבודפשט נשא יאסאי לאישה את פאני יאיטלס, (כנראה בת דודתו) בתם של יאקאב יאיטלס ורוזה זינגר. משנת 1903 כיהן כמזכיר הכללי של "מועצת האיגודים המקצועיים" של הונגריה וזכה להערכה רבה כאחד ממקימי תנועת האיגודים המקצועיים. הוא אף ייצג את תנועת העובדים של הונגריה ב"משרד העבודה הבינלאומי". הוא ערך את "עלון האיגודים המקצועיים" את השבועון "הכורים". משנת 1906 מילא תפקיד של נשיא "קרן ביטוח העובדים במחוז בודפשט". ב־20 באפריל 1922 במהלך הקונגרס של "קונפדרציית האיגודים המקצועיים הבינלאומית" ברומא נבחר כחבר הנהלה. בשנים 1922 - 1926 היה חבר האספה הלאומית של הונגריה מטעם המפלגה הסוציאל-דמוקרטית.

שאמו יאסאי הובא למנוחות בבית הקברות היהודי ברחוב קוזמה בבודפשט.

## כתביו העיקריים
* התפתחותן ומגמותיהן של תנועות האיגודים המקצועיים (עמ '1912); A szakszervezeti mozgalmak fejlődése és irányzatai (Bp., 1912)
* היסטוריה של איגודים מקצועיים הונגרים A magyar szakszervezetek története (Bp., 1925)

## ראו גם
* Erényi Tibor: *A magyarországi szakszervezeti mozgalom kezdetei 1867–1904*. Bp., 1962.
* Gulyás Pál: Magyar írók élete és munkái I–XIX. Budapest, 1939–2002, Magyar Könyvtárosok és Levéltárosok Egyesülete.
* *Új magyar életrajzi lexikon*. Főszerk. Markó László. Bp., 2001-2007, Magyar Könyvklub.

## לקריאה נוספת
* לקסיקון פוליטי הונגרי. כרך 1 אד. T. Boros László. בודפשט, 1929-1935, אירופה ניו יורק. 196. עמ '.
* לקסיקון יהודי הונגרי . אד. פיטר אוגווארי. בודפשט, לקסיקון יהודי הונגרי, 1929. גישה מקוונת לערך שאמו יאסאי
* לקסיקון ביוגרפי הונגרי I. (A - K) . Főszerk. אגנש קניירש. בודפשט, 1967, אקדמי.

## הערות שוליים

קטגוריה:עורכי עיתונים יהודים הונגרים
קטגוריה:סופרים אסורים (הונגריה, 1944)
קטגוריה:חברי האספה הלאומית ההונגרית
קטגוריה:יהודים חברי הפרלמנט ההונגרי
קטגוריה:חברי ועדת הניהול המרכזית (הונגריה)
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:סצ'ן: אישים
קטגוריה:הונגרים שנולדו ב-1859
קטגוריה:נפטרים ב-1927
הדומה המחוזית של נובגורוד

**הדומה המחוזית של נובגורוד** (ברוסית: **Новгородская областная дума**) הוא הפרלמנט המחוזי במחוז נובגורוד, רוסיה.

הפרלמנט מורכב מ-25 צירים שנבחרים לכהונה של 5 שנים. מושב הפרלמנט נמצא בעיר נובגורוד.

## הרכב

## קישורים חיצוניים
*  
קטגוריה:בתי מחוקקים של הסובייקטים הפדרליים של רוסיה
קטגוריה:מחוז נובגורוד
ארמון חאני שקי

**ארמון חאני שקי** (באזרית: **Şəki xanlarının sarayı**) הוא ארמון בעיר שקי באזרבייג'ן שימש כמקום מגורים ולינה בעונת הקיץ לחאנים של שקי. הארמון נבנה בשנת 1797 על ידי מוחמד חסן חאן.

האתר הוצע כאתר מורשת עולמית של אונסק"ו בשנת 1998 על ידי גולנארה מהמנדרובה , נשיאת הוועדה המקומית של הוועדה הבינלאומית למונומנטים ולאתרים באזרבייג'ן. ב-7 ביולי 2019 המקום נרשם באופן רשמי כאתר מורשת עולמית של אונסק"ו.

## היסטוריה
ממוזער|פנים חדר ההתייעצויות של החאנים
ב-1968, רובע יוחרי בש  המשמש כמרכז ההיסטורי של העיר שקי ואשר בו ממוקם הארמון הוכרז כשמורה היסטורית ואדריכלית לאומית.

רק בית הקיץ בעל שתי הקומות שרד עד היום מבין מספר המבנים שהיו במבצר השקי בעבר ושימשו כארמון. על אף שהמבנה שופץ פעמים רבות מאז בנייתו, לעבודה הרבה לא הייתה השפעה על מראהו של הארמון והוא נשאר כפי שהיה בעת בנייתו. לאחר שחאנות שקי הצטרפה לאימפריה הרוסית האחריות על המבנה עברה לשלטונות המקומיים והוא שופץ פעמים רבות. שימור האתר הוצא לפועל על ידי המשורר קארים אגה שקיחאנוב , שהיה מצאצאי השושלת ששלטה בחאנות, בין השנים 1848 ו-1851.

כיום, יחד עם הבריכה ועצי הדולב, בית הקיץ הוא השריד היחיד שנותר ממבצר השקי וקומפלקס המבנים המלכותיים שהיו בו בעבר, ביניהם בית חורף ששימש מגורים לתקופת החורף ומקומות מגורים למשפחות החאנים ולמשרתים. המבנה מאופיין על ידי אריחי קיר מקושטים, ומספר חלונות ויטראז'.

הקירות הפנימיים מכוסים בציורי קיר שנצבעו בהשראת טכניקת הפרסקו האיטלקית בזמנים שונים במהלך המאה ה-18. רבים מציורי הפרסקו מציגים אגרטלי פרחים וחלקם זירות ציד וזירות קרב, חלק מציורי הפרסקו כוללים חתימות של אמנים כמו עלי קולי, קורבאן קולי, עבאס קולי ואוסטה גמבאר ששימשו ככל הנראה כחלק מאדריכלי המבנה.

## שימור המבנה
בין השנים 1955 ו-1965 עבודות שימור בוצעו תחת פיקוחו של נייאזי רזאייב. שני אדריכלים כישרוניים בשם קאמל ממדביוב  וניקולאי אוטסין לקחו חלק בלקיחת המדידות ושימור ציורי הקיר. מרכז הפיקוד על עבודות השימור הוקם באולם הטקסים בקומה השנייה של המבנה כשהאדריכלים התאכסנו בחדרים הרבים שמפוזרים לאורך המסדרון.

הציורים שצוירו על ידי ממדביוב ואוטסין שמשו בסיס לעבודות השימור של המבנה כולו. עבודת השימור בהסתמך על הציורים הופקדה בידי האמנים פ. חג'יב וא. ראסולוב.

עבודות השימור האחרונות לקחו חלק בין השנים 2002 ו-2004 בידי צוות שימור גרמני והן מומנו על ידי הבנק העולמי.

## קישורים חיצוניים

## הערות שוליים

קטגוריה:אסיה: ארמונות
קטגוריה:אזרבייג'ן: מבנים
קטגוריה:פרסקאות
קטגוריה:אירופה: ארמונות
אושנגי מרגיאני

**אוּשַׁנגִי מַרגִיאנִי** (בגאורגית: **უშანგი მარგიანი**; נולד ב-28 בינואר 1994) הוא ג'ודוקא גאורגי אשר מתחרה בקטגוריית המשקל עד 90 ק"ג, מחזיק במדליית ארד מאליפות העולם משנת 2017 אותה זכה תוך ניצחון על אלכסנדר קוקול.

## פרסים
***[[אליפות העולם בג'ודו|אליפות העולם]]**:
:בודפשט 2017: מדליית ארד בקטגוריית המשקל עד 90 ק"ג
***תחרויות מהסבב העולמי (מאסטרס, גראנד סלאם, גראנד פרי)**:
:גראנד פרי טביליסי 2014: מדליית ארד
:גראנד סלאם באקו 2014: מדליית כסף
:גראנד פרי טביליסי 2015: מדליית כסף
:גראנד פרי סמסון 2015: מדליית ארד
:גראנד סלאם באקו 2015: מדליית כסף
:גראנד סלאם באקו 2017: מדליית כסף
:גראנד פרי טביליסי 2017: מדליית ארד
:גראנד סלאם טוקיו 2017: מדליית ארד
:גראנד פרי בודפשט 2018: מדליית כסף

## קישורים חיצוניים

## הערות שוליים

קטגוריה:ג'ודוקא גאורגים
קטגוריה:גאורגים שנולדו ב-1994
אינדרה אובה

**אינדרה אובה** (באנגלית: **Indra Ové**; נולדה ב-27 בספטמבר 1967) היא שחקנית קולנוע, טלוויזיה ותיאטרון בריטית.

## ביוגרפיה
אובה נולדה בלונדון. היא למדה משחק ב-Central School of Speech and Drama. הופיעה בסרט "ראיון עם הערפד" וגילמה דמות של זונה מניו אורלינס. בסרט "האלמנט החמישי" היה לה תפקיד קטן בדמות דיילת. אובה שיחקה בתפקיד ביאנקה בסרט "אותלו" בכיכובו של לורנס פישבורן, והופיעה בתפקיד קטן בסרט "האויב שבפנים". בטלוויזיה שיחקה אובה בסדרת הילדים הבריטית "The Latchkey Children" וב-"The New Worst Witch", ובהפקה משותפת בריטית גרמנית של סדרת המדע בדיוני "Space Island One". עוד השתתפה בסדרת הדרמה הרפואית "הולבי סיטי". ב-1992 שיחקה אובה בפרק בסדרה "Desmond's" בתפקיד סמנתה. ב-1994 השתתפה בסדרה "Soldier Soldier" בתפקיד מלאני בורוז. ב-1999 שיחקה בתפקיד זפיר בשני פרקים בסדרה "Bugs".

### חיים אישיים
אובה היא אחותו של האמן/במאי זאק אובה. היא בתו של יוצר הקולנוע הוראס אובה.
## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה בריטיות
קטגוריה:שחקניות תיאטרון בריטיות
קטגוריה:בריטיות שנולדו ב-1967
קטגוריה:בריטים שנולדו ב-1967
אלקטרון נובגורוד

**מועדון הכדורגל אלקטרון נובגורוד** (ברוסית: **Футбольный клуб «Электрон» Великий Новгород**) הוא שמו של מועדון כדורגל רוסי מהעיר נובגורוד. בשנים 1969—1977 התמודד בליגה השנייה בברית המועצות שהייתה הליגה המקצוענית השלישית בחשיבותה בברית המועצות. הישג השיא של המועדון הוא מקום שני בליגה זו.

לאחר התפרקות ברית המועצות התמודד בעיקר בטורנירים אזוריים. בעונת 2017 נרשם לליגה החובבנית, התמודד בטורניר הכדורגל של מחוז צפון-מערב רוסיה ובמסגרת הגביע הרוסי בכדורגל אך לא העפילה לשלבים המתקדמים.
## אצטדיון הקבוצה
ממוזער|מרכז
הקבוצה מארחת את משחקיה באצטדיון אלקטרון הממוקם בפארק 30 שנה לאוקטובר בעיר נובגורוד ומכיל 3,223 מושבים. האצטדיון נבנה ב-1958 ושימש את קבוצת אלקטרון ואת טוסנו בשנים שלפני העפלתה לליגת העל הרוסית בכדורגל. 

לאחר התפרקות ברית המועצות עבר האצטדיון לבעלות העירייה שהשכירה אותו למועדוני כדורגל חובבניים מקומיים. בעונת 2010 האצטדיון שימש גם את קבוצת וריאג, מליגת המשנה הרוסית ברוגבי. באוגוסט 2013 הועבר המתקן לבעלות ממשלת מחוז נובגורוד שערכה בו שיפוץ והחליפה את משטח הדשא לדשא מלאכותי. 

בשנת 2015 שופץ. 

ב-24 בספטמבר 2017 האצטדיון אירח את גמר גביע רוסיה בכדורגל נשים, שבו גברה צסק"א מוסקבה על צ'רטנובו בתוצאה 0:1.

## קישורים חיצוניים
* 

## הערות שוליים

קטגוריה:קבוצות כדורגל רוסיות
קטגוריה:קבוצות כדורגל שהוקמו ב-1969
קטגוריה:נובגורוד